hotchpotch/miracl-hf-unified huggingface dataset:
तुजिया लोग
तुजिया चीन के एक अल्पसंख्यक समुदाय का नाम है। चीन में इनकी आबादी लगभग ८० लाख की है और यह चीन का छठा सब से बड़ा अल्पसंख्यक गुट है। यह वूलिंग पर्वतों के वासी हैं, जो हूनान, हुबेई और गुइझोऊ प्रान्तों और चोंगकिंग ज़िले की सीमाओं पर विस्तृत हैं। इनकी अपनी एक तिब्बती और बर्मी से सम्बंधित तुजिया भाषा है जिसमें यह अपने समुदाय को 'बिज़िका' बुलाते हैं, जिसका अर्थ 'मूल निवासी' है। चीनी लोग इन्हें 'तुजिया' (चीनी: 土家族) बुलाते हैं जिसका मतलब 'स्थानीय लोग' (अंग्रेज़ी में 'लोकल') होता है।
इतिहासकारों का मानना है कि तुजिया लोग आज से लगभग १२०० वर्ष पहले चोंगकिंग क्षेत्र के इर्द-गिर्द बसने वाले 'बा लोगों' के वंशज हैं, जिनका इतिहास चीनी ऐतिहासिक वर्णनों में मिलता है। ६०० से ४०० ईसा पूर्व में इस इलाक़े में बा लोगों का अपना राज्य हुआ करता था लेकिन चीन के चिन राजवंश ने आक्रमण करके उनका राज तोड़ दिया और उन्हें अपने अधीन कर लिया।
किरगिज़ लोग
किरगिज़ मध्य एशिया में बसने वाली एक तुर्की-भाषी जाति का नाम है। किरगिज़ लोग मुख्य रूप से किर्गिज़स्तान में रहते हैं हालाँकि कुछ किरगिज़ समुदाय इसके पड़ौसी देशों में भी मिलते हैं, जैसे कि उज़्बेकिस्तान, चीन, ताजिकिस्तान, अफ़्ग़ानिस्तान और रूस।
तुर्की भाषाओँ में 'किरगिज़' का मतलब 'चालीस' होता है। माना है कि किर्गिज़ियों के चालीस क़बीले थे, जिस से उनका यह नाम पड़ा है। माना जाता है कि प्राचीनकाल में किरगिज़ लोगों के पूर्वज तूवा और साइबेरिया की येनिसेई नदी के किनारे रहते थे। पास में मंगोलिया और मंचूरिया में बसने वाले ख़ितानी लोगों ने इन पर बड़े हमले किये लेकिन किर्गिज़ियों के चालीस क़बीले डटे रहे। वक़्त के साथ वे फैलकर मध्य एशिया के अन्य क्षेत्रों में पहुँचे। माना जाता है कि आधुनिक किरगिज़ लोग उन प्राचीन येनिसेई किरगिज़ और मध्य एशिया में रहने वाले शक, हूण और अन्य जातियों का मिश्रण हैं। ७वीं से लेकर १२वीं शताब्दी के मुस्लिम और चीनी सूत्रों के अनुसार किर्गिज़ियों की आँखें अक्सर नीली और हरी हुआ करती थीं और उनके बाल अक्सर लाल हुआ करते थे, लेकिन वर्तमान में ऐसा नहीं है, यानी कि आधुनिक किरगिज़ उस प्राचीन जाति और अन्य जातियों का मिश्रण हैं।
किरगिज़ लोगों की कथाओं में मनास नाम के एक नायक की अहम भूमिका है जिसने किरगिज़ साम्राज्य को बढ़ाने का काम किया और किर्गिज़ियों को अपने शत्रुओं से सुरक्षित रखा। ख़ास मौक़ों पर 'मनासची' नाम के कथाकार मनास की गाथा गाकर सुनाया करते हैं।
किर्गिज़स्तान के जुमगल ज़िले के पुरुषों का जब अध्ययन किया गया तो देखा गया कि उनमें से ६३% का पितृवंश समूह आर१ए (R1a) था। एशिया में यह हिंद-यूरोपी भाषाएँ बोलने वालों में पाया जाता है और बहुत से उत्तर भारतीयों और रूसियों का भी यही पितृवंश है। बहुत से ताजिकी आदमियों में पितृवंश समूह ऍन की ऍन३ (N3) शाखा भी मिली है, जो इनके साइबेरिया से होने का संकेत है।
येनिसेई क्षेत्र से फैलकर किरगिज़ आधुनिक चीन के शिंजियांग प्रांत के उइग़ुर इलाक़े के भी मालिक बन गए। इस विशाल क्षेत्र पर उनका राज २०० साल तक रहा लेकिन फिर मंगोल लोगों के दबाव से सिकुड़कर केवल अल्ताई और सायन पर्वतों तक ही सीमित रह गया। जब १३वीं सदी में चंगेज़ ख़ान का मंगोल साम्राज्य उठा तो उसके बेटे ने सन् १२०७ में किर्गिज़स्तान पर आसानी से क़ब्ज़ा कर लिया। फिर किरगिज़ लोग १४वीं सदी तक मंगोल साम्राज्य का हिस्सा रहे। १८वीं सदी के बाद यहाँ रूसी प्रभाव बढ़ा और सोवियत संघ के बनाने के बाद किर्गिज़स्तान उसका हिस्सा बन गया। २०वीं सदी के अंत में सोवियत संघ बिखर गया और किर्गिज़स्तान एक स्वतन्त्र राष्ट्र बना।
किरगिज़ लोग अधिकतर सुन्नी इस्लाम धर्म के अनुयायी होते हैं। इस्लाम इस क्षेत्र में रेशम मार्ग से आते-जाते अरब व्यापारियों द्वारा पहुँचा। फिर भी बहुत सी इस्लाम से पहले की धार्मिक अवधारणाएँ किरगिज़ समाज में चली आ रही हैं।
उज़बेक लोग
उज़बेक मध्य एशिया में बसने वाली एक तुर्की-भाषी जाति का नाम है। उज़बेकिस्तान की अधिकाँश आबादी इसी नसल की है, हालाँकि उज़बेक समुदाय बहुत से अन्य देशों में भी मिलते हैं, जैसे कि अफ़्ग़ानिस्तान, ताजिकिस्तान, किर्गिज़स्तान, तुर्कमेनिस्तान, काज़ाख़स्तान, रूस, पाकिस्तान, मंगोलिया और चीन के शिनजियांग प्रान्त में। विश्व भर में लगभग २.३ करोड़ उज़बेक लोग हैं और यह पूरे विश्व की मनुष्य आबादी का लगभग ०.३% हैं। इन्हीं लोगों में युद्ध की सुप्रसिद्ध तुलुगमा पद्धति प्रचलित थी। भारत में मुग़ल सलतनत की स्थापना करने वाला बाबर भी नसल से उज़बेक जाति का ही था।
इतिहासकारों में 'उज़बेक' नाम के स्रोत को लेकर मतभेद है। कुछ का मानना है कि यह नाम मंगोल राजा उज़बेक ख़ान (जन्म: १२८२ – मृत्यु: १३४१) के नाम से आया है। अन्य विशेषज्ञों का कहना है कि यह तुर्की भाषाओँ के दो शब्दों से आता है: 'ओज़' (मतलब 'स्वयं') और 'बेग' (मतलब 'मालिक', यह भारत में पारिवारिक नाम के रूप में भी देखा जाता है), यानी 'वह जो स्वयं मालिक हो'। कुछ तुर्की भाषाओँ में 'ओगुज़' का अर्थ 'क़बीला' या 'फ़ौजी टुकड़ी' होता है और इस आधार पर कुछ इतिहासकार मानते हैं कि 'उज़बेक' वास्तव में 'ओगुज़-बेग' का बिगड़ा हुआ रूप है। विवाद जारी है।
१३वीं सदी ईसवी से पहले मध्य एशिया के अधिकाँश भाग में हिंद-यूरोपीय भाषाएँ बोलने वाले लोग सब से ज़्यादा थे, मसलन शक, सोग़दाई, बैक्ट्रीयाई, वग़ैराह। १३वीं शताब्दी के बाद मंगोल साम्राज्य फैला और इस पूरे इलाक़े पर तुर्की और मंगोल नसल के लोग छा गए। माना जाता है कि उज़बेक लोग पहले के हिंद-यूरोपीय भाषी लोगों और बाद में आने वाले तुर्की-मंगोल लोगों का मिश्रण हैं। आधुनिक उज़बेक भाषा पुरानी चग़ताई तुर्की भाषा की संतान है। सम्राट बाबर इसी चग़ताई भाषा के मातृभाषी थे और बाबरनामा इसी भाषा में लिखी गई है। शुद्ध तुर्की की तुलना में उज़बेक भाषा पर फ़ारसी का असर दिखाई देता है जो शायद उज़बेक लोगों की प्राचीन हिंद-यूरोपीय जड़ों की वजह से हो।
बहुत से उज़बेकी पुरुषों का पितृवंश समूह आर१ए (R1a) होता है। एशिया में यह हिंद-यूरोपी भाषाएँ बोलने वालों में पाया जाता है और बहुत से उत्तर भारतीयों और रूसियों का भी यही पितृवंश है।
उज़बेक लोग अधिकतर सुन्नी इस्लाम के हनफी पन्थ के अनुयायी होते हैं।
एक्स-मेन: द लास्ट स्टैंड (फ़िल्म)
एक्स-मेन: द लास्ट स्टैंड () 2006 में बनी अमरिकी सुपरहीरो फ़िल्म है व एक्स-मेन फ़िल्म श्रंखला कि तीसरी फ़िल्म है।
एक्स2
एक्स2 () या एक्स-मेन युनाइटेड या एक्स-मेन २ 2003 में बनी अमरिकी सुपरहीरो फ़िल्म है तथा "एक्स-मेन" फ़िल्म श्रंखला में दुसरी है।
पैट्रिक स्टिवर्ट
सर पैट्रिक स्टिवर्ट () एक अंग्रेज़ फ़िल्म अभिनेता है जो "एक्स-मेन" फ़िल्म श्रंखला में अपने किरदार प्रोफेसर चार्लस ज़ेवियर व "स्टार ट्रेक" फ़िल्म श्रंखला में अपने किरदार के लिए मशहुर है।
एक्स-मैन (फ़िल्म)
एक्स-मेन () 2000 में बनी अमरिकी सुपरहीरो फ़िल्म है और "एक्स-मेन" फ़िल्म श्रंखला की शुरुआत करती है।
टुंडी
भारत जिला के अन्तर्गत टुंडी एक विधानसभा क्षेत्र है। प्राचीन समय में यहा भील और कोल जनजातियों का शासन था । यह गोविंदपुर गिरीडीह मुख्य मार्ग पर स्थित है। यह क्षेत्र अभी भी आधुनिकता से अछुता है। ग्रामीण आदिवासी परिवेश समाज की झलक देखने को मिलती है। टुंडीवाशी जंगली हाथियों के कहर से परेशान है। किसानों के खेतो मे लगे धान की फसल उत्पाती हाथिंयो को  रिहायशी इलाको में खींच लाती है।
समुंदर के लुटेरे: अन्तिम घडी
समुंदर के लुटेरे: अन्तिम घडी () 2007 की एक अमेरिकी फिल्म है।
समुंदर के लुटेरे: एक अंजान सफर
समुंदर के लुटेरे: एक अंजान सफर () 2011 में बनी अमरिकी ३डी एडवेंचर फंतासी फिल्म है। यह "समुंदर के लुटेरे" फ़िल्म श्रंखला की चौथी कडी है।
हैरी पॉटर और रहस्यमयी तहख़ाना (फ़िल्म)
हैरी पॉटर और रहस्यमयी तहख़ाना () हॉलीवुड है फिल्म जो भारत में १४ नवम्बर २००२ में रीलीज़ हुई थी, को काफी सफलता हासिल हुई। इस फिल्म का निर्देशन क्रिस कोमंबस ने किया था। निर्माता थे डेविड हेमन और पटकथा (स्कीनप्ले) थी स्टीव क्लोवस की। इस फिल्म में हैरी पॉटर का किरदार निभाया था डैनियल रैड्क्लिफ़ ने, हरमायनी थी एमा वॉटसन और रोन थे रूपर्ट ग्रिंट। भारत में इस फिल्म को रीलीज़ किया था सा. रे. गा. मा. ने। भारत में इस फिल्म का प्रीमियर बडी धूम-धाम से किया गया था।
हैरी पॉटर और अज़्काबान का क़ैदी (फ़िल्म)
हैरी पॉटर और अज़्काबान का क़ैदी (फ़िल्म) () हॉलिवुड फ़िल्म, जो इसी नाम के उपन्यास पर आधारित है, एक सुपरहिट फ़िल्म साबित हुई। हैरी पॉटर का किरदार पिछली फ़िल्म की तरह डैनियल रैड्क्लिफ़ ने निभाया था, हर्माइनी का एमा वॉटसन ने और रॉन वीज़्ली का रुपर्ट ग्रिंट ने। फ़िल्म के निदेशक थे अल्फ़ान्सो कुआरोन और निर्माता डेविड हेमन, क्रिस कोलम्बस और मार्क रैड्क्लिफ़। सारी श्रंखला के डिस्ट्रिब्यूटर हैं वार्नर ब्रदर्स। यह फिल्म भारत मे सा रे गा मा द्वारा रीलीज़ की गई थी।
हैरी पॉटर और मायापंछी का समूह (फ़िल्म)
हैरी पॉटर और मायापंछी का समूह () हॉलिवुड फ़िल्म, जो इसी नाम के उपन्यास पर आधारित है, एक सुपरहिट फ़िल्म साबित हुई। हैरी पॉटर का किरदार पिछली फ़िल्म की तरह डैनियल रैड्क्लिफ़ ने निभाया था, हर्माइनी का एमा वॉटसन ने और रॉन वीज़्ली का रुपर्ट ग्रिंट ने। फ़िल्म के निदेशक थे अल्फ़ान्सो कुआरोन और निर्माता डेविड हेमन, क्रिस कोलम्बस और मार्क रैड्क्लिफ़।
द फाइटर
द फाइटर () 2010 में बनी आत्मकथा पर आधारित अमरिकी फ़िल्म है।
सॉल्ट
सॉल्ट () 2010 में बनी एक्शन थ्रिलर फ़िल्म है जिसमें एंजेलिना जोली मुख्य भुमिका में है।
तांग राजवंश
तांग राजवंश (चीनी: 唐朝, तांग चाओ) चीन का एक राजवंश था, जिसका शासनकाल सन् ६१८ ईसवी से सन्न ९०७ ईसवी तक चला। इनसे पहले सुई राजवंश का ज़ोर था और इनके बाद चीन में पाँच राजवंश और दस राजशाहियाँ नाम का दौर आया। तांग राजवंश की नीव 'ली' (李) नामक परिवार ने रखी जिन्होनें सुई साम्राज्य के पतनकाल में सत्ता पर क़ब्ज़ा कर लिए। इस राजवंश के शासन में लगभग १५ साल का एक अंतराल आया था, जो ८ अक्टूबर ६९० से ३ मार्च ७०५ तक चला, जिसमें दुसरे झऊ राजवंश की महारानी वू ज़ेतियाँ ने कुछ समय के लिए राजसिंहासन पर नियंत्रण हासिल कर लिया।
तांग साम्राज्य ने शिआन के शहर को अपनी राजधानी बनाया और इस समय शिआन दुनिया का सब से बड़ा नगर था। इस दौर को चीनी सभ्यता की चरम सीमा माना जाता है। चीन में पूर्व के हान राजवंश को इतनी इज़्ज़त से याद किया जाता है कि उनके नाम पर चीनी जाति को हान चीनी बुलाया जाने लगा, लेकिन तांग राजवंश को उनके बराबर का या उनसे भी महान वंश समझा जाता है। ७वीं और ८वीं शताब्दियों में तांग साम्राज्य ने चीन में जनगणना करवाई और उन से पता चलता है कि उस समय चीन में लगभग ५ करोड़ नागरिकों के परिवार पंजीकृत थे। ९वीं शताब्दी में वे जनगणना पूरी तो नहीं करवा पाए लेकिन अनुमान लगाया जाता है कि देश में ख़ुशहाली होने से आबादी बढ़कर ८ करोड़ तक पहुँच चुकी थी। इस बड़ी जनसँख्या से तांग राजवंश लाखों सैनिकों की बड़ी फौजें खड़ी कर पाया, जिनसे मध्य एशिया के इलाक़ों में और रेशम मार्ग के बहुत मुनाफ़े वाले व्यापारिक रास्तों पर यह वंश अपनी धाक जमाने लगी। बहुत से क्षेत्रों के राजा तांग राजवंश को अपना मालिक मानने पर मजबूर हो गए और इस राजवंश का सांस्कृतिक प्रभाव दूर-दराज़ में कोरिया, जापान और वियतनाम पर भी महसूस किया जाने लगा।
तांग दौर में सरकारी नौकरों को नियुक्त करने के लिए प्रशासनिक इम्तिहानों को आयोजित किया जाता था और उस आधार पर उन्हें सेवा में रखा जाता था। योग्य लोगों के आने से प्रशासन में बेहतरी आई। संस्कृति के क्षेत्र में इस समय को चीनी कविया का सुनहरा युग समझा जाता है, जिसमें चीन के दो सब से प्रसिद्ध कवियों - ली बाई और दू फ़ू - ने अपनी रचनाएँ रची। हान गान, झांग शुआन और झऊ फ़ंग जैसे जाने-माने चित्रकार भी तांग ज़माने में ही रहते थे। इस युग के विद्वानों ने कई ऐतिहासिक साहित्य की पुस्तकें, ज्ञानकोश और भूगोल-प्रकाश लिखे जो आज तक पढ़े जाते हैं। इसी दौरान बौद्ध धर्म भी चीन में बहुत फैला और विकसित हुआ।तांग राजवंश के काल में काफी विकास हुआ और स्थिरता आई चीन में, सिवाय अन लुशान विद्रोह और केन्द्रीय सत्ता के कमजोर होने के बाद जो के साम्राज्य के अंतिम वर्षो में हुआ। तांग शासकों ने जिएदूशी नाम के क्षेत्रीय सामंतो को नियुक्त किया अलग अलग प्रान्तों में पर ९वी सदी के अंत तक इन्होने तांग साम्राज्य के विरुद्ध युद्ध शुरू कर दिया और खुदके स्वतंत्र राज्य स्थापित किये।
शिआन
शिआन () चीन के शान्शी प्रांत की राजधानी है और चीन की प्रशासनिक प्रणाली में शहरी उपप्रान्त का दर्जा रखता है। वेई नदी के किनारे स्थित शिआन का इतिहास ३,१०० वर्षों से चला आ रहा है और यह चीन के प्राचीनतम शहरों में से एक है। मिंग राजवंश के दौर से पहले इसे 'चंगअन' के नाम से जाना जाता था। शिआन प्राचीन चीन की चार महान राजधानियों में से एक है और कई चीनी राजवंशों ने इसे अपनी राजधानी के रूप में प्रयोग किया है, जिनमें झोऊ, चिन, हान, सुई और तंग राजवंश शामिल हैं। शिआन ऐतिहासिक रेशम मार्ग का सब से पूर्वी केंद्र था, जहाँ से माल मध्य पूर्व, भारत और यूरोप के बाज़ारों तक आया-जाया करता था। चीन की प्रसिद्ध 'मिटटी की फ़ौज' भी शिआन में ही स्थित है, जो अब पर्यटकों के लिए एक बड़ा आकर्षण है और जिसमें सन् १९७४ में हज़ारों सैनिकों की मूर्तियाँ कुछ किसानों को अकस्माक ही प्रथम चिन सम्राट के मक़बरे में मिल गई। सन् २०१० में शिआन शहरी क्षेत्र की आबादी लगभग ८० लाख थी।
शहरी उपप्रान्त (चीन)
शहरी उपप्रान्त () जनवादी गणतंत्र चीन के उन नगरों को कहा जाता है जो वैसे तो किसी प्रांत का हिस्सा होने के नाते उसके प्रशासन के अधीन होते हैं, लेकिन जिन्हें आर्थिक और न्याय-सम्बन्धी मामलों में स्वतन्त्र रूप से व्यवस्था करने का अधिकार है। मिसाल के लिए शिआन शहर शान्शी प्रांत की राजधानी भी है लेकिन उसे शहरी उपप्रान्त का दर्जा भी प्राप्त है।
ईदगाह मस्जिद, काशगर
ईदगाह मस्जिद () पश्चिमी जनवादी गणतंत्र चीन के शिन्जियांग प्रान्त के काश्गर शहर में स्थित एक मस्जिद है। यह चीन की सबसे बड़ी मस्जिद है, जिसमें १०,००० से २०,००० नमाज़ी समा सकते हैं। रमज़ान के दौरान यहाँ कभी-कभी १ लाख लोगों तक का जमावड़ा हो जाता है। इसका निर्माण सन् १४४२ (अनुमानित) में शक़सिज़ मिर्ज़ा () ने करवाया, जो उस समय काश्गर के शासक थे। यहाँ पहले से सन् ९९६ से बने हुए कुछ हिस्से थे जिन्हें मस्जिद में शामिल कर लिया गया।
ईदगाह मस्जिद १६,८०० वर्ग मीटर के क्षेत्रफल पर फैली हुई है। मस्जिद के मुख और अन्य भागों में पीले रंग की टाइलें लगी हुई हैं और समय-समय पर इमारत की मरम्मत की जा चुकी है। मस्जिद का अध्ययन करने वाले विशेषज्ञों के अनुसार इस मस्जिद की शैली मध्य एशिया और मध्य पूर्व से ज़्यादा मिलती है और चीन की अन्य मस्जिदों से कम। सामने के आँगन में पेड़ लगे हुए हैं और वहाँ पानी से भरा एक हौज़ है जहाँ अनुयायी मस्जिद के मुख्य भाग में दाख़िल होने से पूर्व वुज़ु करते हैं (यानी हाथ इत्यादि धोकर शुद्ध करते हैं)।
तिब्बती-बर्मी भाषा-परिवार
तिब्बती-बर्मी भाषा परिवार पूर्वी एशिया, दक्षिण-पूर्वी एशिया के पहाड़ी इलाक़ों और भारतीय उपमहाद्वीप में बोली जाने वाली लगभग ४०० भाषाओं का एक भाषा-परिवार है। इसका नाम इस परिवार की दो सब से ज़्यादा बोली जाने वाली भाषाओं पर रखा गया है - तिब्बती भाषा (जो ८० लाख से अधिक लोग बोलते हैं) और बर्मी भाषा (जो ३.२ करोड़ से अधिक लोग बोलते हैं)। यह भाषा-परिवार चीनी-तिब्बती भाषा परिवार की एक उपशाखा है, लेकिन चीनी भाषा और इन भाषाओँ में बहुत अंतर है।
तुजिया भाषा
तुजिया भाषा () मध्य चीन में बसने वाले तुजिया लोगों द्वारा बोले जानी वाली तिब्बती-बर्मी भाषा-परिवार की एक भाषा है। इसकी दो उपभाषाएँ हैं: उत्तरी और दक्षिणी। दोनों ही सुरभेदी भाषाएँ हैं, जिनमें बोलते समय लगाए गए सुर के अनुसार शब्दों का अर्थ अलग होता है। तुजिया ने अपने आस-पड़ोस की भाषाओँ से इतने शब्द लिए हैं की उसका तिब्बत-बर्मी परिवार में आगे ठीक से श्रेणीकरण करना मुमकिन नहीं हो सका है। सन् २००५ की जनगणना में हालांकि तुजिया नसल के ८० लाख लोग गिने गए थे, उनमें से केवल ७०,००० ही तुजिया भाषा को मातृभाषा के रूप में प्रयोग करने वाले पंजीकृत हुए।
ऐतिहासिक रूप से तुजिया लिखी नहीं जाती थी और उसकी अपनी लिपि नहीं है। कुछ प्राचीन किताबें मिलीं हैं जिनमें तुजिया शब्दों को चीनी लिपि के चित्रलेखों के ज़रिये प्रस्तुत करने की कोशिश की गई है। वर्तमान युग में तुजिया लिखने के लिए रोमन लिपि का इस्तेमाल किया जाता है।
अल्ताई भाषा-परिवार
thumb|230px|अल्ताई भाषा परिवार का फैलाव अल्ताई () एक भाषा-परिवार है जिसमें तुर्की भाषाएँ, मंगोल भाषाएँ, तुन्गुसी भाषाएँ, जापानी भाषाएँ और कोरियाई भाषा आती हैं। अल्ताई भाषाएँ यूरेशिया के बहुत ही विस्तृत क्षेत्र में बोली जाती हैं जो पूर्वी यूरोप से लेकर मध्य एशिया से होता हुआ सीधा जापान तक जाता है। इस परिवार में कुल मिलकर लगभग ७० जीवित भाषाएँ आती हैं और इन्हें बोलने वालों की तादाद वर्तमान विश्व में लगभग ५० करोड़ है।
बहुत से भाषावैज्ञानिकों के इस भाषा-परिवार के अस्तित्व को मानाने के बावजूद कुछ ऐसे विद्वान भी हैं जो इसे नहीं मानते। इनका कहना है कि ऐसा कोई भाषा-परिवार नहीं है और इन सब पृथक भाषाओँ को ज़बरदस्ती एक समूह में ठूंसा जा रहा है। यह बात सभी मानते हैं कि इन भाषाओँ की बहुत सी चीज़ें आपस में मिलती हैं। अल्ताई भाषा-परिवार के हिमायती कहते हैं कि यह इसलिए हैं क्योंकि यह सभी एक ही प्राचीन आदिम-अल्ताई भाषा की संतानें हैं। अल्ताई भाषा-परिवार के विरोधी कहते हैं कि ऐसी कोई भाषा कभी थी ही नहीं और इन भाषा की समानताएँ इसलिए उत्पन्न हुई क्योंकि इन्हें बोलने वालों में आपसी मिश्रण बहुत रहा है जिस से इन्होने एक-दुसरे को गहरे रूप से प्रभावित किया है।
भाषावैज्ञानिकों का मानना है कि यह भाषा-परिवार जिस आदिम भाषा से शुरू हुआ वह मध्य एशिया के अल्ताई पर्वतों में बोली जाती थी। इसी से इस भाषा-परिवार का नाम पड़ गया है।
स्पायरो: इयर ऑफ़ द ड्रैगन
स्पायरो: इयर ऑफ़ द ड्रैगन (अंग्रेज़ी: Spyro: Year of the Dragon) एक मंच खेल, द्वारा विकसित की है: और द्वारा प्रकाशित: वीडियो गेम कंसोल के लिए। इयर ऑफ़ द ड्रैगन में तीसरी किस्त है स्पायरो श्रृंखला और पिछले स्पायरो खेल प्लेस्टेशन के लिए जारी किया जाएगा. खेल पिछले स्पायरो खेल है कि द्वारा विकसित किया गया था: . इस प्लेस्टेशन पुस्तकालय में केवल स्पायरो खेल जापान में जारी नहीं मिलता है।
मंगोल भाषा-परिवार
मंगोल भाषाएँ () पूर्वी एशिया और मध्य एशिया में बोली जाने वाली भाषाओँ का एक भाषा-परिवार है। इसकी सब से नुमाया भाषा मंगोल भाषा है, जो मंगोलिया और चीन के भीतरी मंगोलिया प्रान्त के मंगोल समुदाय कि प्रमुख भाषा है और जिसे लगभग ५२ लाख लोग बोलते हैं। कुछ भाषावैज्ञानिकों के हिसाब से मंगोल भाषाएँ अल्ताई भाषा-परिवार की एक उपशाखा है। मंगोल के अलावा मंगोल भाषा-परिवार में कई अन्य भाषाएँ भी आती हैं, जैसे कि रूस के साइबेरिया क्षेत्र में बोली जाने वाली बुर्यात भाषा, चीन के चिंग हई प्रान्त में बोली जाने वाली कन्गजिआ भाषा और चीन के ही शिनजियांग प्रान्त में बोली जाने वाली दोंगशियांग भाषा।
हुई लोग
हुई लोग () चीन की सरकार द्वारा मान्य एक जाति है जिसके सदस्य मुख्य रूप से चीनी भाषा अपनी मातृभाषा के रूप में बोलने वाले मुस्लिम लोग हैं। इनमें से बहुत से लोग वे हैं जिनके पूर्वज रेशम मार्ग पर यात्री थे और चीन में आ बसे और जिन्होनें चीनी संस्कृति और भाषा अपना ली। हुई लोग सांस्कृतिक दृष्टि से और काफ़ी हद तक देखने में चीन के बहुसंख्यक हान चीनी समुदाय के सदस्यों से मिलते जुलते हैं, लेकिन इन्हें चीन में हान नहीं समझा जाता। यह भी ध्यान रहे कि यह चीन के अन्य मुस्लिम समुदायों, जैसे कि उइग़ुर लोग, से भी भिन्न समझे जाते हैं। हुई लोगों का खान-पान हान चीनियों से मिलता है, लेकिन इसमें कुछ भिन्नताएँ हैं, मसलन ये सूअर का मांस नहीं खाते जो वरना चीनी खाने में आम है।
श्याओ'अरजिंग
श्याओ'अरजिंग या श्याओजिंग () उस लिखावट को कहा जाता है जहाँ चीनी भाषा को अरबी लिपि के प्रयोग से लिखा जाए। यह चीन के उन मुस्लिम समुदायों द्वारा इस्तेमाल होती है जो चीनी या उस से मिलती भाषाएँ अपनी मातृभाषा के रूप में प्रयोग करते हैं। इनमें पूर्वी और मध्य चीन के हुई लोग प्रमुख हैं, लेकिन पश्चिम चीन के शिनजियांग प्रान्त के दोंगशियांग लोग और चिंग हई और गांसू प्रान्तों के सालार लोग भी हैं।
उर्दू, फ़ारसी और अरबी की तरह श्याओ'अरजिंग भी दाएँ से बाएँ लिखी जाती है, लेकिन उन भाषाओँ में जो मात्राओं को न लिखने की प्रथा है (जिसमें पाठक से सन्दर्भ देखकर मात्रा समझ जाने की उपेक्षा की जाती है) वह श्याओ'अरजिंग में नहीं है। उइग़ुर भाषा की तरह श्याओ'अरजिंग में भी इन मात्राओं को लिखने का कड़ा नियम है। संभव है कि चीनी में स्वरों के भारी महत्व की वजह से यह रिवायत शुरू हुई हो।
रामपुर डेहरु
रामपुर डेहरु भारत देश के बिहार प्रान्त में मधेपुरा जिला अन्तर्गत एक छोटा-सा गाँव है। २०१० की जनगणना के अनुसार इस गांव की कुल आबादी २३६४(१२३२ पुरुष, ११३२ स्त्री) है।
विकिमेपिया के अनुसार, यह गांव Coordinates: 25°38'27"N 87°0'46"E पर अवस्थित है।
द बॉर्न आइडेंटिटी (फ़िल्म)
द बॉर्न आइडेंटिटी' () 2002 में बनी अमरिकी एक्शन-थ्रिलर स्पाय फ़िल्म है जो रॉबर्ट लुडलुम द्वारा लिखित इसी नाम के उपन्यास पर आधारित है। इसके दो भाग "द बॉर्न सुप्रमेसी" और "द बॉर्न अल्टिमेटम" बनाए जा चुके है व नया भाग "द बॉर्न लेगसी" जल्द ही रिलिज़ किया जाएगा।
युनिवर्सल स्टूडियोज़
यूनिवर्सल पिक्चर्स () (या जिसे कभी-कबार यूनिवर्सल सिटी पिक्चर्स, यूनिवर्सल सिटी स्टूडियोज़, यूनिवर्सल स्टूडियोज़ या केवल यूनिवर्सल कहा जाता है) कॉमकास्ट की सह कंपनी व एनबीसीयूनिवर्सल का एक भाग है। यह छः बड़े फ़िल्म निर्माता स्टूडियों में से एक है।
१९१२ में कार्ल लेमले द्वारा स्थापित यह विश्व का सबसे पुराना स्टूडियो है जो आज भी निर्माण में शामिल है; पहला स्टूडियो गौमाउंट पिक्चर्स व अगला सबसे पुराना पैरामाउंट पिक्चर्स है। ११ मई २००४ को इसे विवेंडी यूनिवर्सल द्वारा जनरल इलेक्ट्रिक को बेच दिया गया जो एनबीसी की कंपनी है। इस मिडिया मेल को एनबीसीयूनिवर्सल का नाम दिया गया हालांकि इसका नाम यूनिवर्सल स्टूडियोज़ इंक. एक सह कंपनी के नाम के तौर पर रहने दिया गया।
इसका निर्माण स्टूडियो १०० यूनिवर्सल सिटी प्लाज़ा में है जो यूनिवर्सल सिटी, कैलिफोर्निया में स्थित है। इसके वितरण व अन्य कॉर्पोरेट ऑफिस न्यू यॉर्क शहर में है। यह मोशन पिक्चर असोसिएशन ऑफ़ अमेरिका (एमपीएए) का सदस्य है।.
वॉर्नर ब्रॉस.
वॉर्नर ब्रॉस. इंटरटेंन्मेंट, इंक. या वॉर्नर ब्रॉस. पिक्चर्स या सामान्यतः वॉर्नर ब्रॉस. एक अमरिकी फ़िल्म निर्माता कंपनी है।
द बॉर्न सुप्रमेसी (फ़िल्म)
द बॉर्न सुप्रमेसी () 2004 में बनी अमरिकी एक्शन-थ्रिलर स्पाय फ़िल्म है जो रॉबर्ट लुडलुम द्वारा लिखित इसी नाम के उपन्यास पर आधारित है। यह 2002 में बनी "द बॉर्न आइडेंटिटी" का दुसरा भाग है व कहानी को आखरी फ़िल्म "द बॉर्न अल्टिमेटम" से जोडता है।
मॉर्गन फ्रीमैन
मॉर्गन फ़्रीमैन () एक अमेरिकी फ़िल्म अभिनेता एवं निर्देशक है।
हांस ज़िमर
हांस ज़िमर () एक अंग्रेज़ संगितकार है।
ग्रीन लैंटर्ण (फ़िल्म)
ग्रीन लैंटर्ण () 2011 में बनी ३डी अमरिकी सुपरहीरो फ़िल्म है जो डीसी कॉमिक्स के ग्रीन लैंटर्ण किरदार पर आधारित है।
केटी होम्स
केटी नोएल "केटी" होम्स () एक अमरिकी फ़िल्म अभिनेत्री है।
पन्ना कबूतर
"अंग्रेज़ी विकिपीडिया से अनूदित" पन्ना कबूतर या मरकती पंडुक उष्ण तथा उपोष्ण कटिबन्धीय भारतीय उपमहाद्वीप, म्याँमार, थाइलैंड, मलेशिया, इंडोनेशिया तथा उत्तरी व पूर्वी ऑस्ट्रेलिया में पाया जाने वाला एक कबूतर का प्रकार है। इसे हरा कबूतर या हरित-पक्ष-कबूतर के नाम से भी जाना जाता है। यह भारत के तमिलनाडु राज्य का राज्यपक्षी है।
इसकी अनेक उपप्रजातियाँ हैं, जिनमें तीन ऑस्ट्रेलिया में पायी जाती हैं।
यह वर्षा वनों आर्द्र घने वनों, कृषिक्षेत्रों, उद्योनों, ज्वारीयवनों तथा तटीय दलदल में पाये जाने वाली आम प्रजाति है। यह डंडियों से पेड़ों पर अनगढ़ सा घोंसला बनाता है और दो मलाई-रंग के अंडे देते हैं।  ये तेजी से और तुरन्त उड़ान भरते हैं, जिसमें परों की नियमित ताल तथा तीखे झटके भी होते हैं, जो कबूतरों की सामान्य विशेषता है। ये प्रायः घने वनों के खंडों में नीचे-नीचे उड़ते हैं, लेकिन कभी कभी छेड़े जाने पर उड़ने के बजाय दौड़कर भी दूर हो जाते हैं।
इनका स्वर धीमी कोमल दुखभरी सी कूक जैसा होता है, जिसमें ये शांत से शुरू करके उठाते हुए छः से सात बार कूकते हैं। ये अनुनासिक "हु-हू-हूँ" की आवाज भी करते हैं।
स्टार वॉर्स एपिसोड II: अटैक ऑफ़ द क्लोन्स
स्टार वॉर्स एपिसोड II: अटैक ऑफ़ द क्लोन्स () 2002 में रिलिज़ कि गई एक अमरिकी विज्ञान पर आधारित फ़िल्म है। यह स्टार वॉर्स श्रंखला कि पांचवी फ़िल्म है व क्रमानुसार दुसरी है।
स्टार वॉर्स एपिसोड III: रिवेंज ऑफ़ द सिथ
स्टार वॉर्स एपिसोड III: रिवेंज ऑफ़ द सिथ () 2005 में रिलिज़ कि गई एक अमरिकी विज्ञान पर आधारित फ़िल्म है। यह स्टार वॉर्स श्रंखला कि छठवीं फ़िल्म है व क्रमानुसार तिसरी है।
बान की मून
बान की मून (जन्म - 13 जून 1944) संयुक्त राष्ट्र के आठवे महासचिव हैं। महासचिव बनने से पहले वे दक्षिण कोरिया के विदेश मामलों के मंत्रालय में एक कैरियर राजनयिक थे। वे जनवरी 2004 से नवम्बर 2006 तक कोरिया गणराज्य के विदेश मंत्री रहे। 13 अक्टूबर 2006 को वे संयुक्त राष्ट्र महासभा द्वारा आठवें महासचिव चुने गए। उनके निकटवर्ती प्रतिद्वंदी भारत से शशि थरूर थे
बान का जनम ईउम्सग (एक छोटै से गाव मे) में हुआ था। बान के पिता का गोदाम का काम था। कोरिया युद के दओरान बान को अपनी कछा में से चुना गया कि वो एक सन्देश भेजे संयुक्त राष्ट्र के महासचिव को। बान ने एक निबन्ध प्रित्योगिता जीती जो कि आओजित करायी गयी थी ऱेड कॉश्ः ड्वआऱा ईनाम में बान को अमेरिका घुमने को मिला जहा पर बान को अमेरिका के राषटपती से तभी एक मीडिया कर्मी ने पूछा कि वो बड़ा होकर क्या बनना चाहेगा तो उसका जवाब था राजनयिक। बान ने स्नातक किया अंतरराष्ट्रीय संबंध में सेओल विश्वविद्यालय से। बान ने लोक प्रशासन के मास्टर की उपाधी प्रपत की हार्वर्ड विश्वविद्यालय में जॉन एफ कैनेडी सरकारी स्कूल से। बान ने कानून के डॉक्टर (मानार्थ) कि उपाधी प्रप्त की माल्टा के विश्वविद्यालय से।
२००४ में बान ने दक्षिण कोरिया के विदेश मंत्री का पद सम्भाला।
थॉर (फ़िल्म)
थॉर () 2011 में बनी अमरिकी सुपरहीरो वाली फिल्म है जो मार्वल कॉमिक्स के थॉर किरदार पर आधारित है। इसका निर्माण मार्वेल स्टुडियो ने और वितरण पैरामाउंट पिक्चर्स ने किया है। ये मार्वेल यूनिवर्स का चौथा फिल्म है। इस फिल्म का निर्देशन किनिथ ब्रैनेघ ने किया है। इसकी कहानी लेखकों के एक दल ने लिखी है, जिसमें ऍशले एडवर्ड मिलर और जैक स्टेंट्ज़ और उनके साथ डॉन पेनी हैं। इस फिल्म को सिडनी में 17 अप्रैल और संयुक्त राज्य में 6 मई 2011 को दिखाया गया।
तुंगुसी भाषा-परिवार
तुंगुसी भाषाएँ () या मांचु-तुंगुसी भाषाएँ पूर्वी साइबेरिया और मंचूरिया में बोली जाने वाली भाषाओं का एक भाषा-परिवार है। इन भाषाओं को मातृभाषा के रूप में बोलने वालुए समुदायों को तुंगुसी लोग कहा जाता है। बहुत सी तुंगुसी बोलियाँ हमेशा के लिए विलुप्त होने के ख़तरे में हैं और भाषावैज्ञानिकों को डर है कि आने वाले समय में कहीं यह भाषा-परिवार पूरा या अधिकाँश रूप में ख़त्म ही न हो जाए। बहुत से विद्वानों के अनुसार तुंगुसी भाषाएँ अल्ताई भाषा-परिवार की एक उपशाखा है। ध्यान दीजिये कि मंगोल भाषाएँ और तुर्की भाषाएँ भी इस परिवार कि उपशाखाएँ मानी जाती हैं इसलिए, अगर यह सच है, तो तुंगुसी भाषाओँ का तुर्की, उज़बेक, उइग़ुर और मंगोल जैसी भाषाओं के साथ गहरा सम्बन्ध है और यह सभी किसी एक ही आदिम अल्ताई भाषा की संतानें हैं। तुंगुसी भाषाएँ बोलने वाली समुदायों को सामूहिक रूप से तुंगुसी लोग कहा जाता है।
तुंगुसी भाषाओं के अंदरूनी श्रेणीकरण को लेकर भाषावैज्ञानिकों में विवाद चलता रहता है, लेकिन अधिकतर विद्वान इन्हें उत्तरी तुंगुसी और दक्षिणी तुंगुसी में बांटते हैं:
तुंगुसी भाषाओं में अभिश्लेषण देखा जाता है, जहाँ शब्दों की मूल जड़ों में अक्षर और ध्वनियाँ जोड़कर उनके अर्थ में इज़ाफ़ा किया जाता है। उदहारण के लिए मांचु भाषा में यह देखा जाता है 'एमबी', 'आम्बी' या 'इम्बी' जोड़ने से 'करने', 'आने' या किसी और प्रकार का सन्दर्भ आ जाता है:
इन भाषाओं में स्वर सहयोग भी मिलता है, जिसमें किसी शब्द के अन्दर के स्वरों का आपस में मेल खाना ज़रूरी होता है। कुछ हद तक यह सभी अल्ताई भाषाओं में देखा जाता है। मांचु में देखा गया ही कि लिंग में मामलों में शब्द के एक से ज़्यादा स्वरों को बदला जाता है:
मांचु लोग
मांचु या मान्चू (मांचु: , मान्जू; चीनी: 满族, मान्ज़ू; अंग्रेज़ी: Manchu) पूर्वोत्तरी चीन का एक अल्पसंख्यक समुदाय है जिनके जड़े जनवादी गणतंत्र चीन के मंचूरिया क्षेत्र में हैं। १७वीं सदी में चीन पर मिंग राजवंश सत्ता में था लेकिन उनका पतन हो चला था। उन्होंने मिंग के कुछ विद्रोहियों की मदद से चीन पर क़ब्ज़ा कर लिया और सन् १६४४ से अपना राजवंश चलाया, जो चिंग राजवंश कहलाता है। इन्होनें फिर सन् १९११ की 'शिनह​ई क्रान्ति' तक शासन किया, जिसके बाद चीन में गणतांत्रिक व्यवस्था आरम्भ हो गई।
चीनी इतिहास में इस भूमिका के बावजूद, मांचु लोग नसल से चीनी नहीं हैं, बल्कि चीन के उत्तर में तुन्गुसी भाषाएँ बोलने वाले बड़े समुदाय की एक शाखा हैं। तीन सौ वर्षों के सांस्कृतिक संपर्क से और आधुनिक चीनी सरकारी नीतियों के कारण आधुनिक मांचु लोगों ने चीन के बहुसंख्यक हान चीनी समुदाय के बहुत तौर-तरीके अपना लिए हैं। अधिकतर मांचु लोग अब मांचु भाषा की बजाए चीनी भाषा बोलते हैं और मांचु को मातृभाषा के रूप में बोलने वाले अब बुज़ुर्ग हो चले हैं। सन् २०१० में चीन में मांचुओं की जनसँख्या १ करोड़ से ज़रा अधिक है, जिसके बूते पर वे चीन का तीसरा सबसे बड़ा समुदाय हैं, हालांकि १०० करोड़ की हान चीनी आबादी के सामने उनकी संख्या बहुत कम है।
फ्रॉम रशिया विथ लव
फ्रॉम रशिया विथ लव () 1963 में बनी जेम्स बॉन्ड फ़िल्म श्रंखला की दुसरी फ़िल्म है जिसमें शॉन कॉनरी ने दुसरी बार जेम्स बॉन्ड कि भुमिका साकारी है।
गोल्डफिंगर
गोल्डफिंगर () 1964 में बनी जेम्स बॉन्ड फ़िल्म श्रंखला की तिसरी फ़िल्म है जिसमें शॉन कॉनरी ने तिसरी बार जेम्स बॉन्ड कि भुमिका साकारी है।
थंडरबॉल
थंडरबॉल () 1965 में बनी जेम्स बॉन्ड फ़िल्म श्रंखला की चौथी फ़िल्म है जिसमें शॉन कॉनरी ने जेम्स बॉन्ड कि भुमिका साकारी है।
मांचु भाषा
मांचु या मान्चु (मांचु: , मांजु गिसुन) पूर्वोत्तरी जनवादी गणतंत्र चीन में बसने वाले मांचु समुदाय द्वारा बोली जाने वाली तुन्गुसी भाषा-परिवार की एक भाषा है। भाषावैज्ञानिक इसके अस्तित्व को ख़तरे में मानते हैं क्योंकि १ करोड़ से अधिक मांचु नसल के लोगों में से सिर्फ ७० हज़ार ही इसे अपनी मातृभाषा के रूप में बोलते हैं। बाक़ियों ने चीनी भाषा को अपनाकर उसमें बात करना आरम्भ कर दिया है। मांचु भाषा की 'शिबे भाषा' नाम की एक अन्य क़िस्म चीन के दूर पश्चिमी शिनजियांग प्रान्त में भी मिलती है, जहाँ लगभग ४०,००० लोग उसे बोलते हैं। शिबे बोलने वाले लोग उन मांचुओं के वंशज हैं जिन्हें १६४४-१९११ ईसवी के काल में चलने वाले चिंग राजवंश के दौरान शिनजियांग की फ़ौजी छावनियों में तैनात किया गया था।
मांचु एक जुरचेन नाम की भाषा की संतान है। जुरचेन में बहुत से मंगोल और चीनी शब्दों के मिश्रण से मांचु भाषा पैदा हुई। अन्य तुन्गुसी भाषाओँ की तरह मांचु में अभिश्लेषण (अगलूटिनेशन) और स्वर सहयोग (वावल हार्मोनी) देखे जाते हैं। मांचु की अपनी एक मांचु लिपि है, जिसे प्राचीन मंगोल लिपि से लिया गया था। इस लिपि की ख़ासियत है की यह ऊपर से नीचे लिखी जाती है। मांचु भाषा में वैसे तो लिंग-भेद नहीं किया जाता लेकिन कुछ शब्दों में स्वरों के इस्तेमाल से लिंग की पहचान होती है, मसलन 'आमा' का मतलब 'पिता' है जबकि 'एमे' का मतलब 'माता' है।
मांचु में अभिश्लेषण देखा जाता है, जहाँ शब्दों की मूल जड़ों में अक्षर और ध्वनियाँ जोड़कर उनके अर्थ में इज़ाफ़ा किया जाता है। उदहारण के लिए यह देखा जाता है 'एमबी', 'आम्बी' या 'इम्बी' जोड़ने से 'करने', 'आने' या किसी और प्रकार का सन्दर्भ आ जाता है:
मांचु में स्वर सहयोग भी मिलता है, जिसमें किसी शब्द के अन्दर के स्वरों का आपस में मेल खाना ज़रूरी होता है। कुछ हद तक यह सभी अल्ताई भाषाओँ में देखा जाता है। मांचु में देखा गया ही कि लिंग में मामलों में शब्द के एक से ज़्यादा स्वरों को बदला जाता है:
मांचु लिपि
मांचु लिपि पूर्वोत्तर एशिया में बासनी वाले मांचुओं की मांचु भाषा को लिखने के लिए प्रयोग किया जाता है। यह एक वर्णमाला भी है। ठीक ऐसी ही लिपि का प्रयोग सुदूर-पश्चिमी चीन के शिनजियांग प्रान्त में बसने वाले शिबू लोग भी अपनी भाषा (जो मांचु की एक अन्य क़िस्म है) के लिए करते हैं। यह लिपि प्राचीन मंगोल लिपि में थोड़ा फेर-बदल कर के ली गई है। इसकी एक बड़ी ख़ासियत है कि इसे ऊपर-से-नीचे की ओर लिखा जाता है और इसकी पंक्तियाँ बाएँ से दाएँ चलती हैं। तुलना के लिए देवनागरी में लिखी गई हिंदी को बाएँ-से-दाएँ लिखा जाता है और इसकी पंक्तियाँ ऊपर से नीचे चलती हैं। मांचु भाषा को भाषावैज्ञानिक ख़तरे में मानते हैं और मांचु लिपि अब ज़्यादा ऐतिहासिक ग्रंथों-किताबों, इमारतों और धार्मिक लिखाइयों पर ही नज़र आती है।
यु ओन्ली लिव ट्वाइस
यु ओन्ली लिव ट्वाइस () 1967 में बनी जेम्स बॉन्ड फ़िल्म श्रंखला की पांचवी फ़िल्म है जिसमें शॉन कॉनरी ने जेम्स बॉन्ड कि भुमिका साकारी है।
स्पाइडर-मैन ३
स्पाइडर-मैन ३ () 2007 में बनी अमरिकी सुपरहीईरो फ़िल्म है।
मंगोल लिपि
मंगोल लिपि (मंगोल: ᠮᠣᠩᠭᠣᠯ ᠪᠢᠴᠢᠭ᠌, सिरिलिक लिपि: Монгол бичиг, मोंगयोल बिचिग), जिसे उईग़ुरजिन भी कहते हैं, मंगोल भाषा को लिखने की सर्वप्रथम लिपि और वर्णमाला थी। यह उईग़ुर भाषा के लिए प्रयोग होने वाली प्राचीन लिपि को लेकर विकसित की गई थी और बहुत अरसे तक मंगोल भाषा लिखने के लिए सब से महत्वपूर्ण लिपि का दर्जा रखती थी। सन् १६४६ में रूसी प्रभाव से मंगोल लिखने के लिए सिरिलिक लिपि का इस्तेमाल शुरू हो गया और धीरे-धीरे मोंगोल लिपि का प्रयोग ख़त्म होता चला गया। मूल रूप से मंगोल लिपि में शब्दों को ऊपर से नीचे लिखा जाता था, लेकिन आधुनिक युग में इसको अक्सर बाएँ-से-दाएँ लिखा जाने लगा है। कुछ अन्य भाषाओँ ने भी मंगोल लिपि को लेकर उस पर अपनी लिपियों को आधारित किया। इसकी एक बड़ी मिसाल मान्छु भाषा है जिसकी मान्छु लिपि इसी मंगोल लिपि पर आधारित थी। इसके अलावा शिबे (जो चीन के सुदूर-पश्चिम शिनजियांग प्रांत में बोली जाती है), ओइरत और एवेंकी ने भी अपनी लिपियाँ मंगोल लिपि से बनाई।
मंगोलों से पहले नायमन लोग (जो उईग़ुरों की तरह एक तुर्की जाति थे) उईग़ुर लिपि का प्रयोग पहले से कर रहे थे। सन् १२०४ में नायमनों के साथ मंगोलों के युद्ध किया और उसमें तातार-तोंगा नाम के एक उईग़ुर लेखक को बंदी बना लिया जो नायमन सरकार में कर-वसूली विभाग चलाने की ज़िम्मेदारी रखता था। उसी ने मंगोलों को उईग़ुर लिपि से अवगत कराया। कुछ सैंकड़ों सालों तक लिपि में कोई परिवर्तन नहीं हुआ, हालांकि यह लिपि मंगोल ध्वनियों को पूरी तरह दिखने में सक्षम नहीं थी। फिर धीरे-धीरे इस लिपि में मंगोल भाषा के लिए उचित नए अक्षरों को लाया गया। मंगोलों ने पुरानी लिपि को इस नई लिपि से अलग बताने के लिए उसे 'उईग़ुरजिन' का नाम दे दिया।
मंगोलिया में और चीन के भीतरी मंगोलिया राज्य के मंगोल समुदाय में बौद्ध धर्म का ज़ोर है, जिस से उनका संस्कृत और तिब्बती भाषाओँ से धार्मिक सम्बन्ध रहा है। संस्कृत और तिब्बती स्वरों को लिखने के लिए मंगोल लिपि में कुछ अन्य अक्षर भी जोड़े गए थे। जब यूनिकोड में मंगोल लिपि जोड़ी गई तो उसमें इन विशेष अक्षरों का भी प्रबंध किया गया था। यूनिकोड में U+1800 से U+18AF तक की जगह मंगोल लिपि के लिए आरक्षित है।
डायमंड्स आर फॉरेवर
डायमंड्स आर फॉरेवर ) 1971 में बनी जेम्स बॉन्ड फ़िल्म श्रंखला की सातवी फ़िल्म है जिसमें शॉन कॉनरी ने जेम्स बॉन्ड कि भुमिका साकारी है।
इगोर पावलोव
इगोर पावलोव (Ihor Synowijowytsch Pawljuk); 1 जनवरी [1967] में Volhynia (यूक्रेन) एक यूक्रेनी लेखक .
उनकी मां 10 दिनों में अपने जन्म के बाद निधन हो गया। वह अपने दादा और शहर से मां से अपनी दादी के घर में पले Chelm (पोलैंड)।
उन्होंने सैन्य अकादमी में के में अध्ययन सेंट पीटर्सबर्ग, जहां उनके कैरियर के एक लेखक के रूप में शुरू किया। अपनी कविताओं में से कुछ के लिए सज़ा के रूप में, वह एक सजा के रूप में सजा सुनाई गई थी और टैगा कठिन काम में कुछ समय के लिए किया था। वहाँ वह अपने उसके यूक्रेनी मातृभूमि के लिए तरस से भरा काव्य जारी रखा। यह उसकी रिहाई तक चली. वर्षों में 1986-1992 इगोर पावलोव में पत्रकारिता के संकाय में अध्ययन राष्ट्रीय विश्वविद्यालय (Lviv) और धार्मिक और एक ही शहर में प्रेस प्रसारण के लिए एक पत्रकार के रूप में काम किया।
1987 के बाद से वह Lviv में रहता है के बाद से, 2003 वह काम में कीव.
वह अंतरराष्ट्रीय साहित्य त्योहारों में एक भागीदार एस्टोनिया, जॉर्जिया, बेलारूस, अमेरिका पोलैंड में तुर्की .
उनके ग्रंथों में कई भाषाओं में अनुवाद किया गया है।
नायमन लोग
नायमन या नायमन तुर्क या नायमन मंगोल () मध्य एशिया के स्तेपी इलाक़े में बसने वाली एक जाति का मंगोल भाषा में नाम था, जिनके कारा-ख़ितान के साथ सम्बन्ध थे और जो सन् ११७७ तक उनके अधीन रहे। मंगोल नाम होने के बावजूद, नायमानों को एक मंगोल जाति नहीं बल्कि एक तुर्की जाति माना जाता है। उस ज़माने में वे उईग़ुर और ख़ितानी लोगों की तरह बौद्ध धर्म और ईसाई धर्म की नेस्टोरियाई शाखा के अनुयायी हुआ करते थे।
सन् १२०३ में उनके ख़ान (जिसे तायान ख़ान कहते थे) का मंगोल सम्राट चंगेज़ ख़ान से युद्ध हुआ जिसमें वह मारा गया। तायान ख़ान का बेटा कुचलुग ख़ान अपने बचे-कुचे नायमन सैनिकों को लेकर कारा-ख़ितान के पास शरण मांगने गया। उसे सत्कार से पनाह दी गई और ख़ितान ख़ान ने अपनी बेटी की शादी भी उस से करवाई। कुचलुग ने एहसान-फरामोशी की और अपने ही ससुर के विरुद्ध षड्यंत्र रचकर उसे मरवा दिया और सत्ता पर क़ब्ज़ा कर लिया। उसके बाद वह अपने क्षेत्र के कुछ मुस्लिम शहरियों पर ज़ुल्म करने लगा जिस से विद्रोह भड़का और मंगोलों ने मौक़ा पाकर उसे हरा डाला।
इसके बाद नायमानों का राज तो ख़त्म हो गया लेकिन वे मंगोल साम्राज्य के कई भागों में बस गए। वर्तमान काल में कज़ाकिस्तान के लगभग ४ लाख लोग नायमन जाति के हैं। कुछ नायमन अफ़्ग़ानिस्तान में भी मिलते हैं, जहाँ वे हज़ारा समुदाय के भाग हैं और शेख़ अली वादी में रहते हैं।
ख़ितानी लोग
ख़ितानी लोग () ४थी सदी ईसवी से मंगोलिया और मंचूरिया में बसने वाले एक मंगोल जाति के लोग थे। १०वीं सदी तक उन्होंने उत्तरी चीन के एक बड़े इलाक़े पर अपनी धाक जमा ली थी और लियाओ राजवंश स्थापित कर लिया था। सन् ११२५ में यह राजवंश ख़त्म हो गया और ख़ितानी पश्चिम की ओर कूच कर गए जहाँ उन्होंने कारा-ख़ितान नाम का राज्य बनाया। फिर सन् १२१८ में उनकी टक्कर मंगोल साम्राज्य से हुई जिसने उनका राज हमेशा के लिए समाप्त कर दिया।
ख़ितानियों की अपनी ख़ितानी भाषा हुआ करती थी, जो एक मंगोल भाषा थी। अब यह विलुप्त हो चुकी है लेकिन इसके प्रभाव कुछ स्थानों पर अभी भी देखे जा सकते हैं।
ख़ितानी भाषा
ख़ितानी भाषा मध्य एशिया में बोले जाने वाली एक विलुप्त भाषा थी जिसे ख़ितानी लोग बोला करते थे। यह भाषा सन् ३८८ से सन् १२४३ तक ख़ितानी राज्य व्यवस्था के लिए प्रयोगित थी। भाषा-परिवार के नज़रिए से इसे मंगोल भाषा-परिवार का सदस्य माना जाता है, हालांकि जब यह बोली जाति थी तब आधुनिक मंगोल भाषा अस्तित्व में नहीं थी। यह भाषा पहले ख़ितानियों के लियाओ राजवंश और फिर कारा-ख़ितान की राजभाषा रही। किसी ज़माने में कुछ भाषावैज्ञानिक समझते थे कि इसका मंगोल भाषा होने कि बजाए एक तुन्गुसी भाषा होना अधिक संभव है, लेकिन वर्तमान युग में लगभग सभी विद्वान इस एक मंगोल भाषा मानते हैं। क्योंकि यह भाषा काफ़ी अरसे तक उईग़ुर जैसी तुर्की भाषाओँ के संपर्क में रही, इसलिए इनमें शब्दों का आपसी आदान-प्रदान होता रहा।
चंगेज़ ख़ान द्वारा स्थापित मंगोल साम्राज्य के शुरुआती चरणों में ख़ितानी और उईग़ुर भाषाओँ का उस साम्राज्य पर गहरा असर पड़ा। उस समय के कुछ ख़ितानी शब्द आधुनिक हिंदी तक में पहुँच गए हैं, जैसे कि 'दरोग़ा'।
ख़ितानी भाषा लिखने के लिए दो बिलकुल अलग लिपियों का प्रयोग किया जाता था, हालांकि दोनों ही चीनी लिपि पर आधारित थी। एक को बड़ी ख़ितानी लिपि कहा जाता था और दूसरी को छोटी ख़ितानी लिपि।
अडालज वाव
अडालज की बावड़ी (गुजराती : अडालजनी वाव) एक सीढ़ीदार कुँआ (बावड़ी) है जो गुजरात के अडालज नामक गाँव में है। दूर-दराज से बड़ी संख्या में लोग इस कुएं को देखने आते रहते हैं। वास्तव में यह एक बड़े भवन के रूप में निर्मित है। भारत में इस तरह के कई सीढ़ीनुमा कूप हैं।
अडालज गाँव गांधीनगर जिले के दक्षिण-पश्चिम में स्थित है और गांधीनगर से मात्र 5 किलोमीटर की दूरी पर है। अहमदाबाद से इसकी दूरी 18 किमी है। यह छोटा सा गाँव प्राचीन काल में 'दांडई देश' नाम से जाना जाता था। यह पहली मंज़िल पर लगे संमरमर के पत्थर पर संस्कृत में लिखे आलेख से मालूम होता है कि इसे १४९९ में रानी रुदाबाई ने अपने पति की याद में बनवाया था.वह राजा वीरसींह की पत्नी थीं.
यह वाव पाँच मंज़िला है और अष्टभुजाकार बना हुआ है। वास्तुकला का नायाब नमूना यह ढाँचा १६ स्तंभों पर खड़ा है। सूरज की रोशनी सीधा दीवारों पर सिर्फ़ थोड़े समय के लिए ही पड़ती  है इसीलिए बाहर से भीतर का तापमान ६ डिग्री कम रहता है।
बोकारो इस्पात संयंत्र
बोकारो स्टील प्लांट भारत का सार्वजनिक क्षेत्र का इस्पात संयत्र है जो सोवियत संघ के सहयोग से बना था। यह झारखण्ड के बोकारो में स्थित है। यह संयंत्र भारत के प्रथम स्वदेशी इस्पात संयंत्र के रूप में जाना जाता है।
सन् १९६४ में यह एक लिमिटेड कंपनी के रूप में निगमित किया गया। बाद में इसे भारत सरकार के स्टील अथारिटी ऑफ इण्डिया लिमिटेड के साथ मिला दिया गया। पहले इसे 'बोकारो स्टील लिनिटेड' (बीएसएल) के नाम से जाना जाता था। इसकी पहली ब्लास्ट फरनेस २ अक्टूबर १९७२ को आरम्भ हुई थी।
सम्प्रति इसमें ५ ब्लास्ट फरनेस हैं जो ४.५ मेट्रिक टन द्रव इस्पात बनाने की क्षमता रखते हैं। इस संयंत्र का वृहद आधुनीकीकरण किया जा रहा है जिसके पूर्ण होने पर इसकी क्षमता १० टन के ऊपर पहुँच जायेगी।
बोकारो में हॉट रोल्ड कॉयल, हॉट रोल्ड प्लेट, हॉट रोल्ड शीट, कोल्ड रोल्ड कॉयल, कोल्ड रोल्ड शीट, टिन मिल ब्लैक प्लेट (टीएमबीपी) और गेल्वेनाइज्ड प्लेन तथा कोरुगेटेड (जीपी/जीसी) शीट जैसे सपाट तैयार किए जाते हैं। कारखाने ने मोटरगाड़ी, पाइप और ट्यूब, एलपीजी सिलेण्डर, बैरल और ड्रम तैयार करने वाले उद्योगों सहित अनेक आधुनिकी इंजीनियरी उद्योगों के लिए एक सुदृढ़ कच्चा माल आधार तैयार किया है।
बोकारो इस्पात कारखान सार्वजनिक क्षेत्र में चौथा इस्पात कारखाना है। यह सोवियत संघ के सहयोग से 1965 में प्रारम्भ हुआ। आरम्भ में इसे 29 जनवरी 1964 को एक लिमिटेड कम्पनी के तौर पर निगमित किया गया और बाद में सेल के साथ इसका विलय हुआ। पहले यह सेल की एक सहायक कम्पनी और बाद में सार्वजनिक क्षेत्र लोहा और इस्पात कम्पनियां (पुनर्गठन एवं विविध प्रावधान) अधिनियम 1978 के अंतर्गत एक यूनिट बनाई गई। कारखाने का निर्माण कार्य 6 अप्रैल 1968 को प्रारम्भ हुआ।
यह कारखाना देश के पहले स्वदेशी इस्पात कारखाने के नाम से विख्यात है। इसमें अधिकतर उपकरण, साज-सामान तथा तकनीकी कौशल स्वदेशी ही है। कारखाने का 17 लाख टन इस्पात पिण्ड का प्रथम चरण 2 अक्टूबर 1972 को पहली धमन भट्टी चालू होने के साथ ही शुरू हुआ तथा निर्माण कार्य तीसरी धमन भट्टी चालू होने पर 26 फ़रवरी 1978 को पूरा हो गया। 40 लाख टन चरण की सभी यूनिटें चालू हो चुकी हैं और 1990 के दषक में आधुनिकीकरण से कारखाने की क्षमता बढ़ाकर 45 लाख टन तरल इस्पात की कर दी गई है।
इसके स्टील मैल्टिंग शॉप-2 में जो नई सुविधाएं स्थापित की गईं उनमें 2 ट्विन स्ट्रैण्ड स्लैब कास्टर और एक स्टील रिफाइनिंग यूनिट शामिल हैं। स्टील रिफाइनिंग यूनिट का उद्घाटन 19 सितम्बर 1997 और कंटीनुअस कास्टिंग मशीन का उद्घाटन 25 अप्रैल 1998 को किया गया। हॉट स्ट्रिप मिल के आधुनिकीकरण के साथ ही कारखाने में उच्च दाब वाले डी-स्केलर, वर्क रोल बैन्डिंग, हाइड्रॉलिक ऑटोमेटिक गेज कन्ट्रोल, तुरन्त रोल परिवर्तन, लैमिनर कूलिंग आदि की सुविधा भी उपलब्ध हो गई है। नई वॉकिंग बीम, री-हीटिंग भट्टियां पुरानी कम कुशल पुशर भट्टियों का स्थान ले रही हैं।
एक नया हाइड्रॉलिक कॉयलर भी लगाया गया है तथा पहले से काम कर रहे दो कॉयलरों में सुधार किया गया है। हॉट स्ट्रिप मिल के आधुनिकीकरण के पूरा होने के साथ ही अब बोकारो इस्पात कारखाना बहुत अच्छी किस्म के हॉट रोल्ड उत्पाद तैयार कर रहा है तथा विश्व बाजार में उनकी अच्छी मांग है।
इंडस्ट्रियल लाइट ऐंड मैजिक
इंडस्ट्रियल लाइट ऐंड मैजिक () या संक्षेप में आई. एल. एम. ज्योर्ज लुकास द्वारा निर्मित कंपनी है जिसे स्टार वॉर्स के निर्मान के दौरान बनाया गया था। यह एक विश्वल इफेक्ट्स व कंप्युटर-निर्मित चित्रों में महारत रखने वाली अकादमी पुरस्कार विजेता कंपनी है व इसने कईं फ़िल्मों में एनिमेशन प्रदान की है।
किर्स्टन डंस्ट
किर्स्टन कैरोलाइन डंस्ट ( जन्म ३० अप्रैल १९८२) एक अमरिकी फ़िल्म अभिनेत्री, गायिका व मॉडल है। इन्होने अपने फ़िल्मों करियर की शुरुआत "ओडिपस व्रेक्स" एक लघु फ़िल्म से की थी जिसका निर्देशन वुडी एलेन ने "न्यू योर्क स्टोरीज़" (१९८९) के एक हिस्से के रूप में किया था। २१ वर्ष की उम्र मे डंस्ट को "इंटरव्यू विथ द वेम्पायर" (१९९४) में अपने किरदार क्लौडिया के लिए प्रसिद्धि मिली जिसने उन्हें सर्वश्रेष्ठ सहायक अभिनेत्री का गोल्डेन ग्लोब नामांकन दिलाया। उसी वर्ष वे "लिटल वुमेन" में दिखी जिस के लिए उनकी काफ़ी तारीफ की गई।
डंस्ट को अंतर्राष्ट्रीय ख्याति "स्पाइडर-मैन" फ़िल्म शृंखला (२००२-०७) में अपने पात्र मेरी जेन वाटसन से मिली। इसके बाद उन्होंने "विम्बलडन" (२००४), "इटर्नर्ल सनशाइन ऑफ द स्पॉटलेस माइंड" (२००४) और कैमरून क्रो की "एलिज़ाबेथटाउन" (२००५) में भूमिका अदा की। उन्होंने सोफ़िया कपोला की फ़िल्म "मारी ऐन्तोनिएट" (२००६) और "हाउ टू लूस फ्रेंड्स एंड एलियनेट पीपल" (२००८) में मुख्य भूमिका अदा की। उन्हें "मेलान्कोलिया" फ़िल्म के लिए कांस फ़िल्म समारोह २०११ मे सर्वश्रेष्ठ अभिनेत्री के पुरस्कार से सम्मानित किया गया।
२००१ मे डंस्ट ने संगीत क्षेत्र में फ़िल्म "गेट ओवर ईट" से पदार्पण किया जिसमें उन्होंने दो गीत गाए।
डंस्ट का जन्म पॉइन्ट प्लेसण्ट, न्यू जर्सी मे इनेज़ और क्लास डंस्ट की बेटी के रूप में हुआ। उन्हें एक छोटा भाई भी है। उनके पिता औषध सेवाओं के एक्सिक्यूटिव के रूप में कार्य करते थे और माँ एक कलाकार और थी। डंस्ट के पिता जर्मन है जों हैम्बर्ग शहर से है और माँ स्वीडिश है जों न्यू जर्सी में पैदा हुई थी। (डंस्ट के पास अब दोहरी राष्ट्रीयता है जों अमरीकी और जर्मनी की है)
छः वर्ष की आयु तक डंस्ट ब्रिक टाउनशिप, न्यू जर्सी में रहती थी जहा उन्होंने रेनी स्कुल मी शिक्षण लिया। १९९१ में वे अपनी माँ और अपने छोटे भाई के साथ लॉस एंनजलिस, कैलिफोर्निया आ गई जहा उन्होंने लॉरेल हॉल डे स्कुल में दाखिला लिया। १९९५ में उनकी माँ ने तलाक के लिए मुकदमा दर्ज किया। उसी साल डंस्ट ने नोट्रे डेमे, एक प्राइवेट कैथलिक स्कुल में दाखिला लिया।
नोट्रे डेमे से ग्रेजुएशन करने के बाद डंस्ट ने अपने अभिनय करियर को आगे बढ़ाया जिसे उन्होंने आठ वर्ष की आयु में शुरू किया था। युवावस्था में उन्हें अपनी बढती लोकप्रियता को संभालने में परेशानी आती थी और वह इसकी ज़िम्मेदार अपनी माँ को मानती थी जिन्होंने उन्हें छोटी उम्र में ही अभिनय क्षेत्र में ढकेल दिया था। हालांकि उन्होंने बाद में माना की उनकी "माँ का उद्देश्य सही दिशा में था"।
रॉबिन विलियम्स
रॉबिन मैक'लॉरी विलियम्स () एक अमरिकी फ़िल्म अभिनेता व हास्यकलाकार थे। उन्हें 1997 में गुड विल हंटिंग के लिए अकादमी पुरस्कार से सम्मानित किया गया था।
विलियम्स अपने टीबुरों, कैलिफोर्निया के अनिगमित क्षेत्र में अपने घर में 11 अगस्त 2014 की दोपहर को बेहोश अवस्था में पाये गए। उन्हें कुछ देर बाद मृत घोषित कर दिया गया।
राष्ट्रीय डिजाइन और उत्पाद विकास केन्द्र
राष्ट्रीय डिजाइन और उत्पाद विकास केन्द्र (national Centre for Design and Product Development / एनसीडीपीडी) की स्थापना 1999 में भारत सरकार के वस्त्र मंत्रालय के विकास आयुक्त (हस्तशिल्प) द्वारा की गई थी। राष्ट्रीय डिजाइन और उत्पाद विकास केन्द्र बोर्ड का प्रतिनिधित्व प्रतिष्ठित निर्यातक, नीति-निर्धारक और व्यापार तथा उद्योग के प्रतिष्ठित व्यक्ति करते हैं। भारत सरकार के वस्त्र मंत्रालय के विकास आयुक्त (हस्तशिल्प) एनसीडीपीडी के पदेन अध्यक्ष होते हैं। यह केन्द्र सदस्य आधारित संस्था है जो प्रमुख तौर पर हस्तशिल्प क्षेत्र का प्रतिनिधित्व करती है। डिजाइन/उत्पाद विकास और प्रौद्योगिकी के कार्यक्षेत्रों में ठोस माल क्षेत्र के अंतर को पूरा करने के उद्देश्य के साथ इसकी शुरुआत की गई थी। समूहों के लिए पैन इंडिया आधार पर डिजाइन और उत्पाद विकास गतिविधियों को पूरा करने के लिए यह केन्द्र विकास आयुक्त (हस्तशिल्प) के करीबी सानिध्य में कार्य करता है। इस केन्द्र के तहत बहुत सारे राष्ट्रीय और अंतर-राष्ट्रीय डिजाइनर विशेषीकृत डिजाइन/उत्पाद सेवाओं की संपूर्ण श्रेणी प्रदान करने के लिए कार्यरत है।
सेवाएं डिजाइन और उत्पाद विकास, प्रदर्शनी डिजाइन, ग्राफिक-डिजाइन और पैकेज डिजाइन जैसे कई क्षेत्रों में यह केन्द्र अपनी सेवाएं प्रदान करता है। इसके अतिरिक्त एनसीडीपीडी सतत आपूर्ति प्रबंधन श्रृंखला का सृजन भी करता है। एनसीडीपीडी में गुणवत्ता और प्रौद्योगिकी उन्नयन के साथ ही डिजाइनरों की मदद से डिजाइनों को उत्पादों में तब्दील भी किया जाता है। डिजाइन केन्द्रों, उत्पाद केन्द्रों/संकुलों पर डिजाइन बैंक की स्थापना के जरिए एनसीडीपीडी ढांचागत सहयोग प्रदान करता है। डिजाइन और उत्पाद विकास को बढ़ावा देने के लिए यह औद्योगिक समूहों को शुरु से अंत तक डिजाइन सेवाएं प्रदान करता है। इस केन्द्र में बडे पैमाने पर उत्पादन के लिए मूलभूत कार्यों में मशीनीकरण के लिए तकनीकी सहायता भी उपलब्ध है।
निम्नलिखित उद्देश्यों की पूर्ति करना एनसीडीपीडी का लक्ष्य है
द लॉस्ट वर्ल्ड: जुरासिक पार्क
द लॉस्ट वर्ल्ड: जुरासिक पार्क () 1997 में बनी अमरिकी विज्ञान पर आधारित थ्रिलर फ़िल्म है जिसका निर्देशन स्टिवन स्पिलबर्ग द्वारा किया गया है। यह "जुरासिक पार्क" का दुसरा भाग है।
जुरासिक पार्क III
जुरासिक पार्क III ( अंग्रेज़ी: Jurassic Park III ) 2001 में बनी अमरिकी विज्ञान पर आधारित थ्रिलर फ़िल्म है जिसका निर्देशन स्टिवन स्पिलबर्ग द्वारा किया गया है। यह "" का अगला भाग है।
चक्रवात थाने
एक उष्ण कटिबंधीय चक्रवात जिसकी उत्पत्ति उत्तरी हिन्द महासागर में हुई थी। दिसंबर के अंतिम सप्ताह में तमिलानाडु के तटीय क्षेत्रों में भयंकर तबाही मचाई।
ठाणे की शुरूआत विकसित मानसून गर्त से उष्णकटिबंधीय अशांति के रूप में के पश्चिम इंडोनेशिया में हुई। कुछ दिनों में धीरे - धीरे आगे विकसित होकर पश्चिमोत्तर भाग की ओर बढ़ गया और 25 दिसम्बर के दौरान इसे चक्रवाती तूफान घोषित करने से पहले, थाने के रूप में यह नामित किया गया था, ठाणे के प्रभाव के तहत पश्चिम की ओर बारी शुरू कर दिया subtropical रिज के उच्च दबाव इसके विकास से पहले 27 दिसम्बर के दौरान धीमा और एक मजबूत बहिर्वाह के रूप में मामूली अनुकूल समुद्र सतह के तापमान लगातार ऊर्ध्वाधर हवा कतरनी के साथ लड़ा. इसके विकास के बाद 27 दिसम्बर के दौरान धीमा था, ठाणे 28 दिसम्बर के दौरान एक बहुत गंभीर चक्रवात तूफान बन गया है, के रूप में यह संपर्क पहले भारतीय राज्यों तमिलनाडु और आंध्र प्रदेश, यह थोड़ा कमजोर है। ठाणे तो भूम बिछल 30 दिसम्बर को जल्दी बनाया, उत्तर कुड्डालूर और पांडिचेरी के बीच तमिलनाडु के तट पर और तेजी से एक अवसाद में कमजोर है।
जुरासिक पार्क (किताब)
जुरासिक पार्क () 1990 में प्रकाशित काल्पनिक विज्ञान पर आधारित किताब है जिसे माइकल क्रिचटन ने लिखा है। 1993 में स्टिवन स्पिलबर्ग ने इसे फ़िल्म के रुपांतरण "जुरासिक पार्क" के रूप में बनाया था।
कैंडिस बाउशर
कैंडिस बाउशर () एक दक्षिण अफ्रिकी मॉडल व अभिनेत्री है। कैंडिस ने अपना फ़िल्मी करियर 2011 में बनी हिन्दी फिल्म "अज़ान" से किया था।
सचिन जोशी
सचिन जोशी () एक भारतीय फ़िल्म अभिनेता है। इन्होने 2011 में अपने फ़िल्मी करियर कि शुरुआत "अज़ान" से की थी।
द अमेज़िंग स्पाइडर-मैन
द अमेज़िंग स्पाइडर-मैन () 2012 में बनी अमरिकी सुपरहीरो फ़िल्म है जो मार्वल के स्पाइडर-मैन किरदार पर आधारित है। यह स्पाइडर-मैन फ़िल्म श्रंखला की एक नई शुरुआत करती है।
टर्मिनेटर २: द जजमेंट डे
टर्मिनेटर २: द जजमेंट डे () 1991 में बनी विज्ञान पर आधारित फिल्म है जिसका दिगदर्शन जेम्स कैमरून द्वारा किया गया है और जिसमें अर्नोल्ड श्वार्ज़नेगर, माइकल बेह्न व लिंडा हैमिल्टन मुख्य भुमिका में है। यह 1984 में बनी "द टर्मिनेटर" का दुसरा भाग है।
लिंडा हैमिल्टन
लिंडा कैरोल हैमिल्टन () एक अमरिकी फ़िल्म अभिनेत्री है जो टर्मिनेटर फ़िल्मों में अपने किरदार सेराह कॉनर को निभाने के लिए मशहुर है।
पनवेल
पनवेल (Panvel) भारत के महाराष्ट्र राज्य के रायगढ़ ज़िले में स्थित एक नगर है। यह नवी मुम्बई के क्षेत्र के अंतर्गत आता है।
पनवेल को कोंकण प्रादेशिक क्षेत्र का प्रवेशद्वार भी माना जाता है। इसकी सीमा नवी मुंबई से लगी है, जो कि थाने की सीमा से सटा है। पनवेल मुंबई पुणे द्रुतगामी मार्ग पर स्थित है। मुंबई से इसकी दुरी 21 किमी है। पनवेल रायगड़ का सबसे विकसित तथा अधिक जनसंख्या वाला शहरी क्षेत्र है। पनवेल शहर पनवेल तालुका का मुख्यालय है, जिसमें लगभग 1000 गांव आते हैं। पनवेल क्षेत्र के विकास और रखरखाव के लिये जिम्मेदार दो संस्था है एक पनवेल म्युनिसीपल कार्पोरेशन (पी एम सी) और सिडको (सिटी एण्ड अर्बन डेव्प्लपमेन्ट कार्पोरेशन)। पनवेल के अंतर्गत आनेवाले गांव और ग्रामीण क्षेत्र रायगड़ जिला परिषद द्वारा शासित होते है।
गाढी नदी के किनारे बसा है पनवेल (गाढी नदी ही बाद में पनवेल क्रीक में परिवर्तित हो जाती है)।
2001 की भारतीय जनगणना के अनुसार, पनवेल की अबादी 204,336 थी। जिसमें पुरुषो का प्रतिशत 53 और महिलाओं का 47 था। पनवेल की औसत साक्षरता 78 प्रतिशत था, जो कि राष्ट्रिय औसत 59.5% से ऊँचा है। पनवेल में 13 % जनसंख्या 6 वर्ष से नीचे थी, पुरुष साक्षरता 81% तथा महिला साक्षरता 74 % है।
हेलो: कॉम्बैट इवॉल्व्ड ऐनिवर्सरी
हेलो: कॉम्बैट इवॉल्व्ड ऐनिवर्सरी () हेलो श्रंखला का खेल है जिसमें मुल "" को बेहतर बना कर रिलिज़ किया गया है। यह गेम गोल्ड स्टेटस प्राप्त कर चुका है, अर्थात खेल पुरी तरह बन कर तयार हो चुका है। यह हेलो श्रंखला का पहला खेल है जो बञी और माइक्रोसॉफ़्ट के अलग होने के बाद 343 इंडस्ट्री ने अकेले विकसित किया है।
हेलो वॉर्स
हेलो वॉर्स () हेलो श्रंखला का गेम है जिसे एनसेम्बल स्टुडिओज़ ने एक्स बॉक्स ३६० के लिए विकसित किया है।
हेलो ३: ओडीएसटी
हेलो ३: ओडीएसटी () हेलो श्रंखला का एक गेम है।
तुंगुसी लोग
तुंगुसी लोग उत्तर-पूर्वी एशिया की उन जातियों को कहा जाता है जिनकी मातृभाषा तुंगुसी भाषा-परिवार की सदस्य हो। यह लोग साइबेरिया, मंचूरिया, कोरिया और मंगोलिया के क्षेत्रों में पाए जाते हैं, हालांकि कुछ तुंगुसी समुदाय इस क्षेत्र से भाहर भी मौजूद हैं। इनका नाम साइबेरिया के 'तुंगुस्का' नामक एक इलाक़े से पड़ा है।
तुंगुसी लोगों की कुछ जातियाँ यह हैं:
इन सब में मान्छु लोगों का समुदाय सब से बड़ा है और इनकी आबादी लगभग १ करोड़ है।